b'\n_START_ARTICLE_\nDanske Tegneserieskabere\n_START_PARAGRAPH_\nDanske Tegneserieskabere er en faglig organisation for tegneserieforfattere og tegneserietegnere i Danmark hvis interesser de varetager. Foreningen optager professionelle og semiprofessionelle tegneserieskabere. Danske Tegneserieskabere har if\xc3\xb8lge sin hjemmeside 80 medlemmer (pr. 2017), hvilket skulle svare til en organisationsprocent p\xc3\xa5 ca. 60._NEWLINE_Danske Tegneserieskabere blev stiftet i 1989. De er medlem af Copydan, Dansk Kunstnerr\xc3\xa5d og Samr\xc3\xa5det for Ophavsret._NEWLINE_Foreningen har fra 2016 \xc3\xa5rligt uddelt Claus Deleuran Prisen.'